Sinan Sakić

**Sinan Sakić** (Loznica, 13. oktobar 1956 — Beograd, 1. jun 2018) bio je srpski folk pevač.

Muzičku karijeru započeo je 1978. godine, a pored pevanja, bio je i bubnjar do 1984. godine. Krajem sedamdesetih godina snimio je svoje prve studijske pesme, a 1982. godine prvi album. Bio je član velike petorke Južnog vetra, a za života snimio je veliki broj albuma i pesama.

Umro je posle duge i teške bolesti 1. juna 2018. godine u Beogradu.

## Biografija

Rodio se u Loznici 13. oktobra 1956. godine u siromašnoj porodici. Njegova majka Đulka radila je u fabrici, a otac Rašid je bio član vojnog orkestra, kasnije zagrebačke i beogradske filharmonije. Još kao dete pokazao je interesovanje ka muzici, a ostao uskraćen u želji da svira klavir, jer je njegov otac mislio da od toga neće imati koristi. Po zanimanju je bio elektrovarilac, a radio je i kao konobar.

Sa osamnaest godina služio je vojsku u Puli, a nakon izlaska iz vojske se oženio. Sinan je u to vreme već bio kafanski pevač, a njegova tadašnja supruga Velida iz Janje bila je iz izuzetno imućne porodice. Iz braka sa njom imao je dvoje dece - Rašida i Medu, koji je takođe pevač. Drugi brak sklopio je sa Sabinom, 29. juna 1981. godine, sa kojom je imao ćerku Đulkicu i sina Alena. Sa njim su zajedno živeli i deca iz prvog braka Sabine, Ernest i Elvis.

Više puta u medijima otvoreno je govorio o svojim porocima, a svoj mir pronašao je u Indiji, kod indijskog duhovnog vođe Sai Babe, koji je, kako je Sinan tvrdio, pomogao njemu i njegovoj porodici.Bosanskohercegovački novinar Vehid Gunić je 1981. godine objavio knjigu o svetski poznatim ličnostima *Bijelješke univerzalnog neznalice*, u kojoj je pisao i o Sakiću, njegovoj muzici i emociji u pesmama.

Tokom svoje karijere osvojio je 23 Oskara popularnosti, 10 Melko nagrada, 8 dijamantskih ploča, 5 platinastih ploča, veliki broj zlatnih ploča i mnoge druge nagrade.

### Smrt
Sakić je 27. aprila 2018. godine primljen u bolnicu, gde je ustanovljeno da mu je neophodna transplantacija jetre — pošto su prethodno ugrađeni stentovi u žučne kanale bili samo privremeno rešenje. Umro je u jutarnjim časovima 1. juna, u 62. godini života u svom domu na Dorćolu.

Sahranjen je 4. juna 2018. godine na muslimanskom groblju u Loznici.

## Muzička karijera

Svoju muzičku karijeru Sinan je započeo je kao bubnjar, kada je sa samo 13 godine počeo da nastupa kao član narodnjačkog benda, a kasnije zajedno i sa basistom Bratislavom Bracom Dinkićem. Iako je već uveliko imao karijeru pevača, bio je bubnjar sve do 1984. godine.Početkom sedamdesetih godina na zahtev publike, dok je bio bubnjar, otpevao je pesmu *Mene nana poslala* i ubrzo nakon toga počeo je da se bavi pevanjem i postao jedan od najplaćenijih kafanskih pevača u Loznici i njenoj okolini. Učio je pesme Tome Zdravkovića, Zdravka Čolića, Šabana Šaulića i mnogih drugih pevača, a njegov talenat su uvideli Radoje Mitrović, Miodrag M. Ilić i mnogi drugi muzičari.

Svoju prve pesme *Sreli smo se mnogo kasno* i *Jedna tuga za dva druga* snimio je 1978. godine, a sledeće godine još dve — *Kulu gradim vihor je obara* i *Mala Šemsa*. U narednom periodu je snimio još nekoliko singlova koji su uglavnom bili popularni na lokalnom nivou, međutim ubrzo je Sinan počeo da privlači pažnju publike, naročito iz Srbije i Bosne i Hercegovine. Godine 1981. po preporuci muzičkog kompozitora i aranžera, Jana Nosala i ljudi iz diskografske kuće Diskos, Sinan upoznaje osnivača Južnog vetra i postaje njihov član. Svoj prvi album *Još uvek te čekam*, Sinan izdaje 1982. godine, zajedno sa Južnim vetrom. Nakon tri meseca od izdanja albuma, pesme *Miko, druže moj* i *Na igranci sinoć* postale su izuzetno popularne, puštale se na svim radio stanicama, a ploča je prodata u tiražu od oko 100.000 primeraka, što je za jednog početnika bio izuzetan uspeh. Naredne, 1983. godine u produkcijskoj kući Diskos, takođe sa Južnim vetrom, Sinan izdaje album *Što me pitaš kako živim*, a već tada se moglo naslutiti da će Sakić postati izuzetno popularan pevač.Svoj treći album *Pogledaj me*, zajedno sa ansamblom Južni vetar izdaje 1984. godine pod okriljem PGP RTB−a, a album je prodat u tiražu od oko 700.000 primeraka.

Na jugoslovenskoj turneji Južnog vetra 1986. godine, zajedno sa Miletom Kitićem, Šemsom Suljaković, Draganom Mirković i Kemalom Malovčićem nastupao je širom bivše SFRJ. Turneja je kulminirala velikim koncertom u Beogradu na Tašmajdanu, pred 18.000 ljudi.Prvi beogradski solistički koncert održao je 1986. godine u Hali Pinki u Zemunu, pred 5000 posetilaca, a isto toliko ih je bilo ispred hale. Koncert je organizovala privatna estradna revija *Estrada*. Imao je turneju sa sarajevskom grupom Nervozni poštar širom Bosne i Hercegovine i Hrvatske. Pored koncerta na Tašmajdanu, koncertne rekorde postavio je i u dvorani Zetra u Sarajevu pred 15.000 posetilaca, kao i u Tuzli, gde je njegovom koncertu pristutvovalo oko 10.000 gledalaca. Nastupao je i van granica bivše Jugoslavije, u Nemačkoj, Austriji i mnogim drugim državama.

Sinan Sakić je do 1991. godine izdao deset albuma sa Južnim vetrom. Iz tog perioda izašli su mnogi hitovi: *Ej od kad sam se rodio*, *Sudbina me na put šalje*, *Zaljubljen u tebe*, *Izađi na pet minuta*, *Reci sve želje* i još mnogo drugih pesama. Sinan je prvi put napustio Južni vetar nakon albuma *Delija momak* iz 1991. godine. Tokom 1992. i 1993. godine izdao je dva albuma u produkciji Zorana Starčevića. Iz perioda saradnje sa Starčevićem, Sinan je snimio hitove: *Ljubila me žena ta*, *Žena kose duge*, *Svirajte napraviću lom*, *Otvaram ti dušu* itd. Već 1994. godine Sinan se vraća u Južni vetar i izdaje album *U meni potraži spas*, sa kojeg se izdvaja pesma *Pokloni poljubac prijatelju starom*. Sinan se u Južnom vetru zadržao do 2001. godine kada je izdao svoj poslednji album za ovu produkciju. Iz perioda od 1994. do 2001. godine u Južnom vetru (7 albuma) Sinan je snimio između ostalih još i hitove: *Zoko moja Zoko*, *Ja poklanjam zlatnu burmu*, *Ja nemam više kome da verujem*, *Kuda ideš srećo moja* itd.

Nakon odlaska iz Južnog vetra, Sinan je 2002. godine izdao album *Na eks*  za Gold produkciju. Sa tog albuma izdvojile su se najviše pesme *Pijem na eks* i *Sunce moje*. Nakon tri godine diskografske pauze Sinan 2005. godine izdaje album *Emotivac* u VIP produkciji. Sa tog albuma je najveći uspeh ostvarila pesma „Lepa do bola”, da bi nakon više od decenije od izlaska ovog albuma veliku popularnost doživela i pesma *Da se opet rodim*. Tokom 2009. godine Sinan izdaje album *To je život moj* opet u VIP produkciji. Sa ovog albuma su se izdvojile pesme *Minut, dva* i *Život da stane ne sme*. Poslednja dva albuma bila su mu *Šalu na stranu*, izdat 2011. i *Jedina* iz 2014. godine, za koji je snimio šest spotova. Njegova pesma *Hrabar i lud* našla se u srpskom filmu Klip iz 2012. godine.

U karijeri je snimio nekoliko duetskih pesama, od kojih se izdvaja numera *Svi grešimo* koju je uradio sa Draganom Mirković. Pesmu *Sabina* posvetio je svojoj ženi Sabini sa kojom se oženio 29. juna 1981. godine. Održao je nekoliko velikih koncerata na stadionu Tašmajdan u Beogradu, a ujedno i njegov poslednji 3. jula 2017. godine

Za života izdao je 26 albuma, 12 kompilacija, održao veliki broj koncerata i ostvario saradnju sa velikim brojem poznatih muzičara. Materijalno je pomagao domove za nezbrinutu decu u Srbiji i održao veliki broj humanitarnih koncerata.

## Diskografija

### Albumi

* *Još uvek te čekam* (1982) (Diskos)
* *Što me pitaš kako živim* (1983) (Diskos)
* *Reci sve želje* (1984) (PGP RTB)
* *Pogledaj me* (1984) (PGP RTB)
* *Reci sve želje(1985) (Diskos
* *Novi hitovi* (1986) ([[Diskos]])
* *Svi grešimo* (1987) ([[Diskos]])
* *Čaša po čaša* (1988) ([[Diskos]])
* *Reci čašo* (1989) ([[Diskos]])
* *Kad se vrate skitnice* (1990) ([[Diskos]])
* *Na Balkanu * (1991) ([[Diskos]])
* *Ljubila me žena ta/U mraku* (1992) ([[Diskos]])
* *Korak od sna* (1993) ([[Diskos]])
* *U meni potraži spas* (1994) (Juvekomerc)
* *Nismo iz istog sveta* (1995) (Juvekomerc)
* *Sinan Sakić* (1995) (Juvekomerc)
* *Uživo* (Renome, JVP Vertirieb AG)
* *Zoko, moja Zoko* (1996) ([[Južni vetar]], Lazarević produkcija)
* *Drž' se* (1998) (Juvekomerc)
* *Ne, ne daj* (2000) (Juvekomerc)
* *Sinan Sakić* (2001) (JVP Vertrieb AG, Best Records)
* *Na eks* (2002) (Gold music)
* *Emotivac* (2005) (Vip produkcija)
* *To je život moj* (2009) (Vujin reccords, Vip produkcija)
* *Šalu na stranu* (2011) (Saivizia)
* *Jedina* (2014) ([[Grand produkcija]], Boy music)


=== Singlovi i LP ploče ===

* *Sreli smo se mnogo kasno/Jedna tuga za dva druga* (1978) ([[Diskos]])
* *Kulu gradim, vihor je obara/Mala Šemsa* (1979) ([[Diskos]])
* *Ne tuguj druže stari/Suviše si lepa da bi moja bila* (1980) ([[Diskos]])
* *Rastanak kraj reke/Ti imaš svoje društvo* (1989) ([[Diskos]])

=== Kompilacije ===
* *Svirajte, napraviću lom / Ni po' groša prebijena* (1993) (MIT Starčević)
* *Mala Šemsa* (1995) ([[Diskos]])
* *Žena kose duge* (1996) (Lazarević produckija, MIT Starčević)
* *Hitovi 1* (2000) ([[Hi-Fi Centar]] [[Diskos]])
* *Hitovi 2* (2000) ([[Hi-Fi Centar]] [[Diskos]])
* *Na Balkanu/Što me pitaš kako živim* sa Južnim vetrom (2000) ([[Diskos]]) 
* *Hitovi za sva vremena* (2002) (World Music Machine)
* *Sinan i Južni vetar* (2005) ([[Grand produkcija]])
* *Ej od kad sam se rodio/Miko druže moj* sa Južnim vetrom (2009) ([[Diskos]])
* *Uživo Skenderija (2001) (Song Zelex)
* *The best of Sinan Sakić* (JVP Vertrieb AG)
* *Uživo*, sa Južnim vetrom (Juvekomerc)

### Gostovanja na kompilacijama

* *Miko, druže moj*, Various - Miletova pesmarica (1983) (Diskos)
* *Nestao je osmeh sreće, Ljutim se na samog sebe i Reci sve želje* - Južni vetar - Šemsa, Sinan, Vasilija, Duško i Milica (1986) (PGP RTB)
* *Kada umre ljubav*, Various - Svi za jednog, jedan za sve (1990) (Jugoton)
* *Zamoliću srce*, Various - Svi za jednog, jedan za sve 2 (1993) (Bonami)
* *Žena kose duge i To je kazna, to je bol *, Various - Svi za jednog, jedan za sve 3 (1994) (Bonami)
* *Žena kose duge*, Various - Najlepše dvojke (1994) (M.I.T Starčević)
* *Ni po groša prebijena*, Various - Svi za jednog, jedan za sve 4 (1995) (Bonami)
* *Svi mi nismo iste sreće i Negde mi se sreća gubi*, Various - Padobranac (1995) (Juvekomerc)
* *Vetre prijatelju*, Various - Svi za jednog, jedan za sve 6 (1997) (Zam, Vujin trade line AG)
* *Zašto ode i Robinja*, Various - Skroman momak (1998) (Juvekomerc)
* *Ljutim se na samog sebe*, Various - Novogodišnji mega folk miks 3 (1999) (Folk master Paris)
* *Ti ne znaš kako je to*, Various - Svi za jednog, jedan za sve 7 (1999) (Zam, Zam plus)
* *Niti živim, niti mrem*, Various - Niti živim, niti mrem (2000) (Juvekomerc)
* *Sabina*, Various - Imena naše mladosti (2001) (Traped pictures, PGP RTS, Junkom goration)
* *Žena duge kose i Korak od sna*, Various - Zoran Starčević - Hitovi za sva vremena (2002) (Grand produkcija)
* *Jedna tuga za dva druga* i *Sreli smo se kasno*,Various - Mega zvezde, mega hitovi (2002) (Tioli)
* *Sve je postalo pepeo i dim*, Various - Kafanske balade 1 (2003) (Hi-Fi Centar)
* *Ružo, ružice*, Various - Letnja folk žurka (2003) (Gold music)
* *Sreli smo se mnogo kasno* i *Jedna tuga za dva druga*, Various - Hit do hita (2006) (3in1)
* *Nije moje srce ludo*, Dragana Mirković - Najlepše pesme (2006) (Juvekomerc)
* *Sumorno jutro*, Various - VIP Live 1 (2007) (Vip produkcija)
* *Večiti momak*, *Ružo ružice* i pesma *A mene nema više*, Various - Orijent ekspres (2007) (Gold music)
* *Dve litre vina*, Dragan Kojić Keba - The best of (2007) (Grand produkcija)
* *Kruna*, Various - Super hitovi 2010/2011 (2010) (Siti rekords)
* *Jači nego ikad*, Various - Najlepši dueti (2012) (Extra music)
* *Idi bog neka te vidi*, Various - Zimska kolekcija Grand hitova  (2014) (Grand produkcija)
* *Opet bih do dna*, Various - Grandomanija 1 (2015) (Grand produkcija)
* *Ja sam tebe izabrao*, *Sabina*, *Reci čašo*, *Sudbina me na put šalje* i pesma *Nije moje srce ludo*
* *Miko, druže moj*, Various - Hit godine  (Južni vetar)

### Gostovanja na albumima

* *Nije moje srce ludo*, Dragana Mirković i Južni vetar - Simpatija (1990) (Diskos)
* *Poslednji put zajedno, Reci mi sada*, Indira Radić i Južni vetar - Ugasi me (1994) (Juvekomerc)
* *Još uvek te čekam*, Marta Savić i Južni vetar - Nemoj bar ti (1994) (Južni vetar)
* *Oproštajna pesma, Dođoh da te vidim*, Srećko Šušić, Sinan Sakić, Šemsa Suljaković, Ljubiša Stojanović Luis i Južni vetar - Nismo iz istog sveta (1995) (Juvekomerc)
* Aca Lukas - Uživo Hala Pionir 10. 10. 1999 (1999) (JVP Vertrieb AG)
* *Dve litre vina*, Dragan Kojić Keba - Tiho noćas... (2001) (Zam)
* *A mene nema više*, Šemsa Suljaković i Džavid Bend - Šemsa (2002) (Gold music)
* *Ne pevaj o njoj, prijatelju*, Marko Bulat - Nebeska kafana vol. 5 (2007) (Serbian music)
* *Jači nego ikada*, Dragana Mirković - Eksplozija (2008) (Vujin records)
* *Kruna*, Various - III Aksal grand festival (2010) (Grand produkcija)
* *Kruna*, Goran & OK bend - Best of Goran & OK band (2010) (Siti rekords)
* *Ej od kad sam se rodio* i *Lepa do bola*, Zorica Brunclik - Kombank arena 2014 (2014) (Grand produkcija)

## Reference

## Vanjske veze

* Biografija Sinana Sakića
* [Sinan Sakić na sajtu [Discogs]]